ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
உணவுப் பாதுகாப்புக் குழு பற்றி மக்களவையில் மத்திய அமைச்சர் டாக்டர் பாரதி பிரவீன் பவார் பதில்
நாடாளுமன்றத்தின் மக்களவையில் கேள்வி ஒன்றுக்கு பதில் அளித்த மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார் கூறியதாவது:
உணவுப் பாதுகாப்பு விஷயங்கள் தொடர்பாக உணவுப் பாதுகாப்பு ஆணையருக்கு உதவவும், ஆலோசனை வழங்கவும், மாவட்ட அளவில் ஆலோசனைக் குழுக்களை அமைக்க வேண்டும் என மாநிலங்கள் மற்றும் யூனியன் பிரதேச அரசுகளுக்கு , உணவுப் பாதுகாப்பு மற்றும் இந்திய தரநிலை ஆணையம் அறிவுரை வழங்கியது. இதையடுத்து, மாவட்ட அளவிலான 496 ஆலோசனைக் குழுக்களை மாநிலங்களும் / யூனியன் பிரதேச அரசுகளும் அமைத்துள்ளன.
உணவுப் பாதுகாப்பு மற்றும் தரநிலைச் சட்ட விதிமுறைகளை அமல்படுத்துவது மாநிலங்கள் / யூனியன் பிரதேச அரசுகளின் பொறுப்பு. உணவுப் பொருட்களில் கலப்படத்தைக் கட்டுப்படுத்த மாநிலங்களில் உள்ள உணவுப் பாதுகாப்பு ஆணையர் தொடர்ந்து கண்காணிப்பது, உணவு மாதிரிகளைச் சேகரிப்பது போன்ற பணிகளை மேற்கொண்டு நடவடிக்கை எடுத்து வருகிறார்.
பாதுகாப்பான உணவு விற்பனை மற்றும் விநியோகத்தை உறுதி செய்ய, ஃபசாய், மாநிலங்கள், யூனியன் பிரதேசங்களில் உள்ள உணவுப் பாதுகாப்பு ஆணையரிடம் தொடர்ந்து கலந்துரையாடி வருகிறது.
மேலும் விவரங்களுக்கு கீழ்கண்ட ஆங்கிலச் செய்தி குறிப்பை காணவும்: https://pib.gov.in/PressReleasePage.aspx?PRID=1795424
----
(Visitor Counter : 83
ரெயில்வே அமைச்சகம்
டவ்-தே புயலை எதிர்கொள்ள ரயில்வே எடுத்துள்ள நடவடிக்கைகள்
டவ்-தே புயலை எதிர்கொள்வதற்கான அனைத்து நடவடிக்கைகளையும் ரயில்வே எடுத்து வருகிறது. அதில் சிலவற்றைக் கீழே காணலாம்:
1. பிராந்திய மற்றும் மண்டல கட்டுப்பாட்டு பிரிவுகள் நிலைமையை தொடர்ந்து கண்காணித்து, தெற்கு ரயில்வே, தென்மேற்கு ரயில்வே, கொங்கன் ரயில்வே, மத்திய ரயில்வே மற்றும் மேற்கு ரயில்வேயில் உள்ள அனைத்து ரயில் நிலையங்களுடனும் தொடர்ந்து தொடர்பில் உள்ளன. எந்தவிதமான நிலைமையையும் எதிர்கொள்வதற்காக மாநில அரசுகளோடும் தொடர்ந்து தொடர்பில் உள்ளன.
2. விபத்து நிவாரண ரயில்கள், மருத்துவ நிவாரண வாகனங்கள், கோபுர வாகனங்கள் உள்ளிட்ட ரயில்வேயின் அவசரகால எதிர்வினை அமைப்புகள் உச்சகட்ட தயார் நிலையில் உள்ளன. உடைப்பு ஏதேனும் ஏற்பட்டால் அதை சரி செய்வதற்காக கற்பொடி, தண்டவாளங்கள் ஆகியவை தயார் நிலையில் உள்ளன.
3. பாதிக்கப்படக் கூடிய இடங்களில் சிறப்பு ரோந்துகள் மேற்கொள்ளப்படுகின்றன.
4. காற்றின் வேகம் தொடர்ந்து கண்காணிக்கப்பட்டு அதற்கேற்ப ரயில்களின் வேகம் முடிவெடுக்கப்படுகிறது.
5. வானிலையை கருத்தில் கொண்டு நீண்ட தூர மற்றும் குறுகிய தூர பயணிகள் ரயில்கள் தற்காலிகமாக நிறுத்தப்படுகின்றன.
6. 2021 மே 14 மாலை 4 மணி முதல் பேரிடர் மேலாண்மை பிரிவு செயல்படுகிறது.
7. கோவா துறைமுகம், வி எஸ் ஜி மற்றும் இதர நிலையங்களுக்கு சேவையாற்றும் ரயில் பாதைகளில் முறையான அறிவிப்புகள் செய்யப்படுகின்றன. புயல் தீவிரமடைந்தால் சில ரயில்கள் நிறுத்தப்படும், ஆனால் சில ரயில்கள் ஓடிக்கொண்டிருக்கின்றன.
8. புயலின் தீவிரத்தைப் பொறுத்து துறைமுகங்களில் ரயில் பெட்டிகளில் சரக்கு ஏற்றுதல், இறக்குதல் ஆகியவை தீர்மானிக்கப்படுகின்றன. இதன் மூலம் மனித உயிர்களுக்கு ஆபத்து மற்றும் சொத்துக்களுக்கான நஷ்டம் தவிர்க்கப்படுகிறது.
9. பாதிக்கப்படக் கூடிய அனைத்து இடங்களும் முக்கிய பாலங்களும் பொறியியல் பிரிவுகளால் தொடர்ந்து கண்காணிக்கப்படுகின்றன. துரிதமாக எடுத்து செல்வதற்காக நிவாரணப் பொருட்கள் தயார் நிலையில் உள்ளன.
10. மாநில வானிலை துறைகளுடன் தொடர்ந்து தொடர்பில் இருக்கும் ரயில்வே, தேவையான அனைத்து நடவடிக்கைகளையும் எடுத்து வருகிறது.
நுகர்வோர் நலன், உணவு மற்றும் பொது விநியோகம் அமைச்சகம்
இந்திய தர நிர்ணய அமைவனம்  சிறு-குறு-நடுத்தர பிரிவு பொம்மை உற்பத்தியாளர்களுக்கு 630 உரிமங்களை வழங்கியுள்ளது
28.03.2022 நிலவரப்படி, இந்திய தர நிர்ணய அமைவனம்  சிறு-குறு-நடுத்தர பிரிவு பொம்மை உற்பத்தியாளர்களுக்கு 630 உரிமங்களை வழங்கியுள்ளது என மத்திய நுகர்வோர் விவகாரம், உணவு மற்றும் பொது விநியோகத் துறை இணையமைச்சர் திரு அஸ்வினி குமார் சவ்பே மக்களவையில் எழுத்து மூலம் அளித்த பதிலில் தெரிவித்துள்ளார்.
அவர் மேலும் கூறியதாவது: பிஐஎஸ் வழங்கியுள்ள மொத்தம் 661 உரிமங்களில் உள்ளூர் பொம்மை உற்பத்தியாளர்களுக்கு 630 உரிமங்கள் அதாவது 95 சதவீத உரிமங்கள் வழங்கப்பட்டுள்ளன.
பிஐஎஸ் சான்றிதழ் பெறுவதற்கு, பொம்மைகளின் பாதுகாப்பு கட்டாயமாக்கப்பட்டுள்ளது. அதன்படி, இந்திய தரத்திற்கு ஏற்றவகையில், பொம்மைகளின் பாதுகாப்பு குறித்த ஐ எஸ் ஐ முத்திரை பெறுவது அவசியமாகும். ஐ எஸ் ஐ முத்திரையின்றி எந்த நிறுவனமோ, நபரோ பொம்மைகளை தயாரித்து, விற்பனை செய்யக்கூடாது என அறிவுறுத்தப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 181.21 கோடியைக் கடந்தது
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.06% ஆக உள்ளனர்.
இதை தொடர்ந்து இந்தியாவில் குணமடைவோர் விகிதம் 98.74 சதவீதமாக உள்ளது. கடந்த 24 மணி நேரத்தில் 3,196 நோயாளிகள் குணமடைந்ததையடுத்து மொத்தம் குணமடைந்தோர் எண்ணிக்கை  4,24,65,122 ஆக உள்ளது.
குறிப்பிடத்தக்க முன்னேற்றமாக இந்தியாவில் கடந்த 24 மணி நேரத்தில் 1,761 புதிய நோயாளிகள் மட்டுமே பதிவு செய்யப்பட்டுள்ளனர்.
கடந்த 24 மணி நேரத்தில் 4,31,973 கொவிட் பரிசோதனைகள் செய்யப்பட்டன. இதுவரை சுமார் 78.26 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 0.41 சதவீதமாக உள்ளது. தினசரித் தொற்று விகிதம் 0.41 சதவீதமாக பதிவாகியுள்ளது.
நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 181.21 கோடியைக்  கடந்தது. 2,13,75,059 அமர்வுகள் மூலம் இந்த சாதனை படைக்கப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1807363
சுற்றுச்சூழல் மற்றும் வனத்துறை அமைச்சகம்
மத்திய உயிரியல் பூங்கா ஆணையத்தின் 39வது கூட்டம் நடைபெற்றது
மத்திய உயிரியல் பூங்கா ஆணையத்தின் 39வது கூட்டம், மத்திய சுற்றுச்சூழல், வனம் மற்றும் பருவநிலை மாற்றத் துறை அமைச்சர் திரு பூபேந்தர் யாதவ் தலைமையில், புதுதில்லி தேசிய விலங்கியல் பூங்காவில் இன்று நடைபெற்றது.
செயலாளர் திருமிகு லீனா நந்தன், வனத்துறை தலைமை இயக்குநர் மற்றும் சிறப்பு செயலாளர் திரு சந்திர பிரகாஷ் கோயல், இந்திய வன உயிரியல் நிறுவன இயக்குநர் டாக்டர் எஸ்.பி. யாதவ் உட்பட வனம் , சுற்றுச்சூழல் மற்றும் பருவநிலை மாற்றத்துறை அமைச்சக அதிகாரிகள், திட்டமிடல் மற்றும் கட்டிடக்கலை பள்ளியின் பிரதிநிதிகள் மற்றும் பிற உறுப்பினர்கள் கூட்டத்தில் கலந்து கொண்டனர்.
கூட்டத்தில், 18 உயிரியல் பூங்காக்கள் மதிப்பீடு செய்யப்பட்டன, உயிரியல் பூங்காக்களுக்கான 10 பெருந்திட்டங்கள் அங்கீகரிக்கப்பட்டன.
69 தேசிய மற்றும் 10 சர்வதேச விலங்குகள் கையகப்படுத்தல்/பரிமாற்றம் ஆகியவை இந்திய உயிரியல் பூங்காக்களில் பாதுகாப்பு இனப்பெருக்கம் மற்றும் பாதுகாப்பு கல்வி நோக்கங்களுக்காக எடுக்கப்பட்டது.
12 மார்ச் 2021 அன்று பிரதமரால் விடுதலையின் அமிர்தப்பெருவிழா கொண்டாட்டத்தில் நாடு முழுவதும் உள்ள உயிரியல் பூங்காக்கள் தீவிரமாகப் பங்கேற்கின்றன. இந்தத் திட்டம் இன்றுவரை, 72 உயிரியல் பூங்காக்களில் 72 வாரங்களில் 72 உயிரினங்களை உள்ளடக்கியது. நமது நாட்டின் வளமான பல்லுயிர் பெருக்கத்தை இது காட்டுகிறது.
கூட்டத்தில், தொழில்நுட்பக் குழு மற்றும் நிர்வாகக் குழுவின் பரிந்துரைகள் பரிசீலனை செய்யப்பட்டு ஒப்புதல் அளிக்கப்பட்டது. மற்ற விவாதங்களில் மத்திய உயிரியல் பூங்கா ஆணையத்தின் ஆண்டு அறிக்கை  மற்றும் இந்திய உயிரியல் பூங்காக்களுக்கு இடையே விலங்குகளை கையகப்படுத்துதல் / இடமாற்றம் செய்வதற்கான திட்டங்கள் ஆகியவை அடங்கும்.
இந்திய உயிரியல் பூங்காக்களுக்கான தூதுவர்களை அடையாளம் காணும் முன்மொழிவு குறித்தும் விவாதிக்கப்பட்டது. இது உயிரியல் பூங்காக்களால் எடுக்கப்பட்ட பாதுகாப்பு முயற்சிகளுக்கு ஆதரவைப் பெறுவதுடன் இந்தத் துறையில் தேசிய மற்றும் சர்வதேச அளவிலான பல துறைகளின் ஒத்துழைப்பை மேம்படுத்தும் நோக்கத்துடன் இருந்தது.
மேலும் விவரங்களுக்கு இந்த ஆங்கில செய்திக்குறிப்பை காணவும் https://www.pib.gov.in/PressReleasePage.aspx?PRID=1846746
பாதுகாப்பு அமைச்சகம்
போரால் பாதிக்கப்பட்டவர்களுக்கு வழங்கப்படும் நலநிதிக்கான சிறப்பு இணையதளம் தொடக்கம்
ராணுவ நடவடிக்கைகளின் போது காயமடைந்த அல்லது உயிரிழந்த ராணுவ வீரர்களின் குடும்பத்தினருக்கு நிதியுதவி அளிப்பதற்காக அக்டோபர் 14, 2022 அன்று பாதுகாப்புத்துறை அமைச்சர் திரு ராஜ்நாத் சிங் ‘மா பாரதி கே சபூத்’ என்ற இணையதளத்தை தொடங்கிவைத்தார்.
இதன் மூலம் இந்திய குடிமக்கள், பெரு நிறுவனங்கள், வங்கிகள் மற்றும் முதன்மையான அமைப்புகள் நேரடியாக ‘மா பாரதி கே சபூத்’ இணையதளம் மூலம் காயமடைந்த அல்லது உயிரைத் தியாகம் செய்த ராணுவ வீரர்களின் குடும்பத்தினருக்கு உடனடியாக நிதியுதவி அளிக்க முடியும்.
இணைய தளம் : www.maabharatikesapoot.mod.gov.in
நன்கொடை அளிப்பது தொடர்பாக முன்னணி தொழிலதிபர்கள் மற்றும் வங்கிகளுக்கு ராணுவ தலைமையகம் கடிதம் அனுப்பியுள்ளது.
இத்தகவலை மாநிலங்களவையில் பாதுகாப்புத்துறை இணையமைச்சர் திரு அஜய் பட் எழுத்துப்பூர்வமாக திரு நரன்பாய் ஜெ.ரத்வா, திரு ராஜ்மணி பட்டேல் ஆகியோருக்கு தெரிவித்தார்.
பாதுகாப்பு அமைச்சகம்
புல்லட் ப்ரூஃப் ஜாக்கெட்டுகள் மற்றும் ஹெல்மட்டுகள்
உள்நாட்டு உற்பத்தியில் இருந்து தேவைக்கேற்ப, ஆயுதப்படையினருக்கும், பிற சட்ட அமலாக்கப் பிரிவினருக்கும் உயிர்க்காக்கும் கவசங்களான புல்லட் ப்ரூஃப் ஜாக்கெட்கள், ஹெல்மட்டுகள் ஆகியவற்றை மத்திய அரசு கொள்முதல் செய்து வருகிறது. இந்த கொள்முதல் தேவையான அனைத்து பரிசோதனைகள் மற்றும் அங்கீகாரத்திற்கு பிறகு மேற்கொள்ளப்படுகிறது.
இந்திய ராணுவம் மற்றும் மத்திய ஆயுதப்படை போலீசார் கொள்முதல் செய்யும் புல்லட் ப்ரூஃப் ஜாக்கெட்கள் மற்றும் ஹெல்மட்டுகளின் தரம் குறித்து புகார் எழுந்த நிலையில், அமெரிக்காவின் பாதுகாப்புக்கான இந்திய தேசிய நிறுவனம் புல்லட் ப்ரூஃப் ஹெல்மட்டுகளின் தரம் அனுமதிக்கப்பட்ட அளவில் இருப்பதாக தெரிவித்துள்ளது.
மக்களவையில் எழுப்பப்பட்ட கேள்விக்கு பாதுகாப்புத்துறை இணையமைச்சர் திரு அஜய்பட் எழுத்துப்பூர்வமான அளித்த பதிலில் இதனை தெரிவித்திருக்கிறார்
பிரதமர் அலுவலகம்
மகாவீர் ஜெயந்தி அன்று பகவான் மகாவீர்-ன் உன்னத போதனைகளை பிரதமர் நினைவு கூர்ந்தார்
பிரதமர் திரு நரேந்திர மோடி, மகாவீர் ஜெயந்தி அன்று பகவான் மகாவீர்-க்கு அஞ்சலி செலுத்தினார். அமைதி, நல்லிணக்கம் மற்றும் வளமான சமுதாயத்தை உருவாக்குவதற்கு பகவான் மகாவீர் வழி காட்டியுள்ளார் என்று தெரிவித்துள்ளார்.
பிரதமர் தனது ட்விட்டர் பதிவில்:
"இன்று ஒரு சிறப்பான நாள். பகவான் மகாவீர்-ன் போதனைகளை நினைவு கூரும் நாள். பகவான் அமைதி, நல்லிணக்கம் மற்றும் வளமான சமூகத்தை உருவாக்குவதற்கு வழிகாட்டியுளார். அவரது வழியில் நாமும் ஏழைகள் மற்றும் விளிம்பு நிலை மக்களின் வாழ்வில் நேர்மறையான மாற்றங்களை ஏற்படுத்த சேவையாற்ற வேண்டும்" என்று கூறியுள்ளார்.
------
AP/JL/KPG
(
மத்திய அமைச்சரவை
மாற்றுத்திறனாளித் துறையில் ஒத்துழைப்புக்கான இந்தியா- தென்னாப்பிரிக்கா இடையிலான புரிந்துணர்வு ஒப்பந்தத்துக்கான மத்திய அமைச்சரவை ஒப்புதல்
இந்தியாவுக்கும், தென்னாப்பிரிக்காவுக்கும் இடையே மாற்றுத்திறனாளித் துறையில் ஒத்துழைப்பை ஏற்படுத்துவதற்கான புரிந்துணர்வு ஒப்பந்தத்துக்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது.
மாற்றுத்திறனாளித் துறையில் ஒத்துழைப்புக்கான கூட்டு முயற்சியை மேற்கொள்ள இந்தியா, தென்னாப்பிரிக்கா அரசுகளுக்கு . இடையே இருதரப்பு புரிந்துணர்வு ஒப்பந்தம் வகை செய்யும். இது இருநாடுகளுக்கு இடையிலான இருதரப்பு உறவை வலுப்படுத்தும். இருநாடுகளும் பரஸ்பரம் ஒப்புக் கொண்டதற்கு இணங்க புரிந்துணர்வு ஒப்பந்தம் கால வரம்புக்குள் செயல்பாட்டுக்கு எடுத்துக்கொள்ளப்படும்.
இந்த புரிந்துணர்வு ஒப்பந்தத்தின் மூலம் நவீன அறிவியல் ரீதியிலான நீண்டகாலம் நிலைத்து வரக்கூடிய செலவு குறைந்த உபகரணங்களை இரு நாடுகளும் மாற்றுத்திறனாளிகளுக்கு வழங்க முடியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1899442
ஜல்சக்தி அமைச்சகம்
ஊரக தூய்மை ஆய்வு 2021 திட்டம் செப்டம்பர் 9-ஆம் தேதி துவக்கம்
தூய்மை இந்தியா திட்டத்தின் இரண்டாவது கட்டத்தின் கீழ் ஊரக தூய்மை ஆய்வு 2021 திட்டம் நாளை  தொடங்கப்படும். விடுதலையின் அம்ருத் மஹோத்சவத்தின் ஒரு பகுதியாக தொடங்கப்படும் இந்தத் திட்டம், திறந்தவெளியில் மலம் கழிக்காத நிலையின் இடையீட்டிற்கு ஆதரவளிப்பதை நோக்கமாகக் கொண்டுள்ளது. இந்த ஆய்வை மேற்கொள்வதற்காக ஓர் நிபுணத்துவம் வாய்ந்த முகமை பணியில் ஈடுபடுத்தப்பட்டுள்ளது. இந்த ஆய்வின் ஒரு பகுதியாக கிராமங்கள், மாவட்டங்கள் மற்றும் மாநிலங்கள் முக்கிய பிரிவுகளில் வரிசைப்படுத்தப்படும்.
குடிநீர் மற்றும் துப்புரவு துறை கடந்த 2018 மற்றும் 2019-ஆம் ஆண்டுகளில் ஊரக தூய்மை ஆய்வை மேற்கொண்டது. தரவரிசைபடுத்துவதற்கான நடைமுறையாக மட்டுமல்லாமல், மக்கள் இயக்கமாக மாற்றும் உந்துசக்தியாகவும் இந்தத் திட்டம் செயல்படுகிறது.
ஊரக தூய்மை ஆய்வு 2021-க்கான வெவ்வேறு கூறுகளுக்கான அளவீடுகள் பின்வருமாறு:
• பொது இடங்களில் துப்புரவு செயல்பாடுகளை நேரடியாக கண்காணித்தல்- 30%
• பொதுமக்களிடமிருந்து பெறப்படும் பின்னூட்டங்கள்- 35%
• துப்புரவு சம்பந்தமான பிரிவுகளில் சேவை நிலையிலான வளர்ச்சி- 35%
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1753092
-----
(Visitor Counter : 283
விண்வெளித்துறை
இந்தியாவின் முதலாவது தனியார் செலுத்துவாகனம் மூலம் 3 செயற்கைக்கோள்கள் வெற்றிகரமாக விண்ணில் செலுத்தப்பட்டன
தனியார் விண்வெளி நிறுவனங்கள் இஸ்ரோவின் திறன்களுக்கு கூடுதல் வலுசேர்க்கும்: டாக்டர் ஜிதேந்திர சிங்
விண்வெளித்துறையில் கடந்த இரண்டு ஆண்டுகளில் 100 புத்தொழில்கள்  தொடங்கப்பட்டுள்ளன என்றும் தனியார் விண்வெளி நிறுவனங்கள் இஸ்ரோவின் திறன்களுக்கு கூடுதல் வலுசேர்க்கும் என்றும் மத்திய அமைச்சர் டாக்டர் ஜிதேந்திர சிங் தெரிவித்துள்ளார்.
இந்தியாவின் முதலாவது தனியார் செலுத்து வாகனம் விக்ரம்-எஸ் மூலம் மூன்று செயற்கைக்கோள்கள் வெற்றிகரமாக விண்ணில் செலுத்தப்பட்ட பின், விஞ்ஞானிகளிடையே உரையாற்றிய அவர், இந்த ப்ராரம்ப்  இயக்கம் இந்திய விண்வெளி திட்டத்தில் இது புதிய தொடக்கம், புதிய விடியல், என்று வர்ணித்தார்.
ஆராய்ச்சி, மேம்பாடு, கல்வி மற்றும் தொழில்துறையின் ஒருங்கிணைப்பு காரணமாக விண்வெளித்துறையில் புரட்சி ஏற்பட்டுள்ளது என்று அவர் கூறினார்.
விண்வெளித்துறையில் அரசு - தனியார் பங்களிப்புக்கு வழிவகுத்த பிரதமர் நரேந்திர மோடிக்கு மாபெரும் நன்றி தெரிவிக்க வேண்டும் என்று அவர் குறிப்பிட்டார். இந்தியாவுக்கென்று தனியான சூழ்நிலையை உருவாக்குவதில் இது மிகப்பெரிய நடவடிக்கை என்றும் அவர் கூறினார். இந்தியாவின் புத்தொழில்  இயக்கத்தில் இது ஒரு திருப்புமுனை என்றும் அமைச்சர் தெரிவித்தார். இஸ்ரோவின் பெருமிதம் கொள்ளத்தக்க சாதனைகளில் மேலும் ஒன்றாக இன்றைய நிகழ்வு அமைந்துள்ளதாகவும், இது இந்தியாவை முன்னணி நாடுகளில் ஒன்றாக உருவாக்கியுள்ளது என்றும் டாக்டர் ஜிதேந்திர சிங் கூறினார். குறைந்த செலவில் செயற்கைக்கோள் செலுத்துவதில் வரலாற்று சிறப்புமிக்க இன்றைய நிகழ்வு சமவாய்ப்பை அளிக்க உதவுகிறது என்றும் அவர் குறிப்பிட்டார்.
இந்திய விண்வெளித்துறை அண்மைக்காலத்தில் தொலைதூர மருத்துவம், ரயில்வே, நெடுஞ்சாலைகள் உள்ளிட்ட முக்கியமான துறைகளிலும் தாக்கத்தை ஏற்படுத்தியுள்ளன என்று அவர் கூறினார். இந்தியாவின் தனியார் விண்வெளித்துறை ஏற்கனவே ஏறுமுகத்தில் இருப்பதாக டாக்டர் ஜிதேந்திர சிங் கூறினார்.
முன்னதாக இந்தியாவின் முதலாவது தனியார் துறை செலுத்துவாகனம் மூலம் மூன்று செயற்கைக்கோள்கள் இன்று  காலை 11.30 மணிக்கு விண்ணில் செலுத்தப்பட்டன. இந்திய விண்வெளி ஆய்வு நிறுவனத்தின் உதவியுடன் ஸ்ரீஹரிகோட்டாவில் உள்ள செலுத்து தளத்தில் இருந்து ஸ்கைரூட் ஏரோஸ்பேஸ் தனியார் நிறுவனத்தின் செயற்கைக்கோள்கள் அனுப்பப்பட்டன. ப்ராரம்ப்  என்று பெயரிடப்பட்டுள்ள வரலாற்று சிறப்புமிக்க இந்த திட்டத்தின் மூலம் ஸ்பேஸ் கிட்ஸ் இந்தியா, என்-ஸ்பேஸ்டெக் இந்தியா, பஸூசும் அர்மீனியா ஆகிய செயற்கைக்கோள்கள் செலுத்தப்பட்டுள்ளன. 80 கிலோகிராம் எடை கொண்ட இவை தனியார் நிறுவனத்தின் கலாம் 80 உந்துவிசையை பயன்படுத்தி 545 கிலோகிராம் எடைகொண்ட செலுத்துவாகனம் மூலம் செலுத்தப்பட்டன.
நாட்டின் தனியார் புத்தொழில் நிறுவனங்களுக்கு இஸ்ரோவின் ஆதார வளங்களை பயன்படுத்துவதற்கான புதிய ஒழுங்குமுறை ஆணையமான இன்-ஸ்பேஸ் மூலம் இந்த செயற்கைக்கோள் செலுத்துவதன் நடைமுறை அங்கீகரிக்கப்பட்டுள்ளது. இந்தியாவின் முதலாவது தனியார் நிறுவனமான ஸ்கைரூட் ஏரோஸ்பேஸ் ஐதராபாதை தலைமையிடமாக கொண்டது. இந்த நிறுவனம் இன்று தனது செலுத்துவாகனம் மூலம் மூன்று செயற்கைக்கோள்களை வெற்றிகரமாக விண்ணில் செலுத்தியுள்ளது.
சுகாதாரம் மற்றும் குடும்ப நலத்துறை அமைச்சகம்
170 நாட்களுக்குப் பிறகு நாட்டில் கொரோனா பாதிப்பு 2.78 இலட்சமாகக் குறைவு
கொரோனா பெருந்தொற்றுக்கு எதிரான போராட்டத்தில் இந்தியா மற்றொரு குறிப்பிடத்தக்க உச்சத்தை எட்டியுள்ளது.
ஆறு மாதங்களுக்குப் பிறகு நாளொன்றின் பாதிப்பு 19000-க்கும் கீழ் குறைந்து, கடந்த 24 மணி நேரத்தில்18,732 ஆகப் பதிவாகியுள்ளது. கடந்த ஜூலை 1-ஆம் தேதி 18,653 பேருக்கு ஒரே நாளில் பாதிப்பு ஏற்பட்டிருந்தது.
170 நாட்களுக்குப் பிறகு இந்தியாவில் கொரோனா நோய்த் தொற்றுக்கு சிகிச்சை பெறுவோரின் எண்ணிக்கை 2.78 இலட்சமாகக் குறைந்துள்ளது . நாட்டின் மொத்த பாதிப்பில் இது 2.74 சதவீதமாகும். கடந்த ஜூலை 10-ஆம் தேதி சிகிச்சை பெறுவோரின் எண்ணிக்கை 2,76,682 ஆக இருந்தது.
கடந்த 24 மணி நேரத்தில் 21,430 பேர் குணமடைந்து வீடு திரும்பியுள்ளனர். நாட்டில் மொத்தம் குணமடைந்தவர்களின் எண்ணிக்கை 97,61,538 ஆக அதிகரித்துள்ளது. இதன் மூலம் குணமடைந்தோரின் வீதம் 95.82 சதவீதமாக உயர்ந்துள்ளது. குணமடைந்தோர், சிகிச்சை பெறுவோர் ஆகியோருக்கான இடைவெளி தொடர்ந்து அதிகரித்து 95 இலட்சத்தை நெருங்கிக் கொண்டிருக்கிறது . குணமடைந்தவர்களில் 72.37 சதவீதத்தினர், 10 மாநிலங்கள்/ யூனியன் பிரதேசங்களைச் சேர்ந்தவர்கள். அதிகபட்சமாக கேரளாவில் 3,782 பேரும், மேற்கு வங்காளத்தில் 1,861 பேரும், சத்தீஸ்கரில் 1,764 பேரும் குணமடைந்துள்ளனர்.
நாட்டில் கடந்த 24 மணி நேரத்தில் ஏற்பட்ட புதிய பாதிப்பில் 76.52 சதவீதம், 10 மாநிலங்கள்/ யூனியன் பிரதேசங்களில் பதிவாகியுள்ளது. தொடர்ந்து கேரளாவில் அதிகபட்சமாக 3,527 பேரும், மகாராஷ்டிராவில் 2,854 பேரும், மேற்கு வங்காளத்தில் 1,253 பேரும் பாதிக்கப்பட்டுள்ளனர்.
கடந்த 24 மணிநேரத்தில் 279 பேர் உயிரிழந்துள்ளனர். இதில் 75.27 சதவீதத்தினர், 10 மாநிலங்கள்/ யூனியன் பிரதேசங்களைச் சேர்ந்தவர்கள். அதிகபட்சமாக மகாராஷ்டிராவில் 60 பேரும், மேற்கு வங்காளத்தில் 33 பேரும், தில்லியில் 23 பேரும் உயிரிழந்துள்ளனர்.
மேலும் விவரங்களுக்கு இந்தச் செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1683953
எஃகுத்துறை அமைச்சகம்
ஒடிஸா மாநிலம் 10 கோடி டன் எஃகு உற்பத்தி செய்ய இயலும்: எஃகு துறை அமைச்சர்
மத்திய எஃகுத் துறை அமைச்சர் திரு. சவுதாரி பிரேந்தர்சிங் 2018 ஜூன் 12ஆம் தேதி கலிங்கா நகரில் ஒடிஸா மாநிலத்தில் உள்ள பெரிய எஃகு உற்பத்தி தொழிற்சாலைகளின் மேலாண்மை இயக்குநர்கள் / முதன்மை நிர்வாக அதிகாரிகள் ஆகியோருடன் கலந்துரையாடினார். அப்போது பேசிய அமைச்சர், நாடு எஃகு உற்பத்தியில் உலகில் இரண்டாவது இடத்தில் இருப்பதாக கூறினார். 2017-2018ஆம் நிதியாண்டில் 10 கோடி டன் எஃகு உற்பத்தி செய்தது. 2014-2015 மற்றும் 2015-2016 ஆம் ஆண்டுகளின்போது இந்திய எஃகு தொழில் எதிர்நோக்கிய பிரச்னைகளுக்கு தீர்வு காணப்பட்டுள்ளது. மத்திய அரசின் பல்வேறு கொள்கை திட்டங்கள் மூலம் இந்த பிரச்னைகள் தீர்த்து வைக்கப்பட்டன. தேசிய எஃகு கொள்கை மற்றும் உள்நாட்டில் உற்பத்தி செய்யப்பட்ட இரும்பு எஃகுப் பொருட்கள் கொள்கை ஆகியன 2017ஆம் ஆண்டு அறிவிக்கை செய்யப்பட்டன. இதனையடுத்து, உள்நாட்டு தொழில்களுக்கு நல்ல முன்னேற்றமும், வளர்ச்சியும் ஏற்பட்டது என்றும் அமைச்சர் தெரிவித்தார்.
ஒடிஸா மாநிலம் எஃகு உற்பத்தி செய்யும் முக்கியமான மாநிலமாகும். நாட்டின் எஃகு உற்பத்தயில் பாதிக்கும் மேலான எஃகு இம்மாநிலத்தில் உற்பத்தி செய்யப்படுகிறது. இங்கு தாது வளமும், சுரங்கங்களும் அதிகமாக உள்ளன. 2030 - 2031ஆம் ஆண்டுக்குள் 30 கோடி டன் எஃகு உற்பத்தி செய்யவேண்டுமென தேசிய எஃகு கொள்கையில் நிர்ணயிக்கப்பட்ட அளவில் 10 கோடி டன் எஃகு உற்பத்தி திறன் ஒடிஸாவில் உள்ளது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
===========
(Visitor Counter : 109
மனித வள மேம்பாட்டு அமைச்சகம்
கொவிட்-19 விதிமுறைகளை கடுமையாக பின்பற்றி 2021 செப்டம்பர் 12 அன்று நீட்  தேர்வு நடைபெறும்
நீட்  தேர்வு 2021, 12 செப்டம்பர் 2021 அன்று கொவிட்-19 விதிமுறைகளை பின்பற்றி நாடு முழுவதும் நடைபெறும் என்று மத்திய கல்வி மற்றும் திறன் வளர்த்தல் & தொழில் முனைதல் அமைச்சர் திரு தர்மேந்திர பிரதான் இன்று அறிவித்தார்.
இது குறித்து தமது டிவிட்டர் பக்கத்தில் பதிவிட்டுள்ள அவர், நீட் தேர்வுக்கு விண்ணப்பிக்கும் செயல்முறை நாளை மாலை 5 மணிக்கு தேசிய தேர்வு முகமையின் இணையதளத்தில் தொடங்கும் என்று தெரிவித்தார்.
“சமுக இடைவெளி விதிகளை உறுதி செய்வதற்காக, தேர்வு நடைபெறும் நகரங்களின் எண்ணிக்கை 155-ல் இருந்து 198 ஆக உயர்த்தப்பட்டுள்ளது. தேர்வு மையங்களின் எண்ணிக்கையும் 2020-ல் இருந்த 3862-ல் இருந்து அதிகரிக்கப்படும்,” என்று அமைச்சர் கூறினார்.
“கொவிட்-19 விதிமுறைகள் பின்பற்றப்படுவதை உறுதி செய்வதற்காக, அனைத்து தேர்வர்களுக்கும் மையங்களில் முகக்கவசங்கள் வழங்கப்படும். உள்ளே வர மற்றும் வெளியே செல்ல தனித்தனி நேரங்கள், தொடர்பில்லா பதிவுமுறை, முறையான கிருமி நாசினி நடவடிக்கைகள், சமூக இடைவெளியுடன் கூடிய அமரும் வசதிகள் உள்ளிட்டவையும் உறுதி செய்யப்படும்,” என்று திரு பிரதான் மேலும் தெரிவித்தார்.
-----
(Visitor Counter : 241
பிரதமர் அலுவலகம்
103 வயதான விதவைப் பெண்மணி திருமதி ஷர்பதி தேவி பிரதமருக்கு ராக்கி அணிவித்தார்
ரக்ஷா பந்தன் பண்டிகையை முன்னிட்டு பிரதமர் திரு. நரேந்திர மோடியை இன்று அவரது இல்லத்தில் 103 வயதான விதவைப் பெண்மணி திருமதி ஷர்பதி தேவி சந்தித்தார். அவர் பிரதமருக்கு ராக்கி அணிவித்தார்.
சுமார் 50 ஆண்டுகளுக்கு முன்பு தன் சகோதரரை இழந்த திருமதி ஷர்பதி தேவி, இன்றும் அவர் நினைவால் வாடுகிறார். குறிப்பாக, ரக்ஷா பந்தன் அன்று சகோதரரின் நினைவு அவரை வாட்டுகிறது என்று அவரது மகன் பிரதமர் திரு. நரேந்திர மோடிக்கு கடிதம் எழுதினார். அதன் விளைவாக, திருமதி ஷர்பதி தேவியையும், அவர் குடும்பத்தையும் தமது இல்லத்திற்கு இன்று வருமாறு பிரதமர் அழைத்தார். பிரதமரை சந்தித்து ராக்கி அணிவித்ததில் திருமதி ஷர்பதி தேவி பெருமகிழ்ச்சியடைந்துள்ளார். இன்று அவர்கள் கலந்துரையாடல் அருமையான அனுபவமாக இருந்தது.
பிரதமர் அலுவலகம்
ஃபிஜி பிரதமருடன், பிரதமர் நரேந்திர மோடி சந்திப்பு
பிரதமர் திரு நரேந்திர மோடி, ஃபிஜி பிரதமர் சிட்டிவேணி லிகமமடா ரபுகாவை மே 22, 2023 அன்று போர்ட் மோர்ஸ்பி-யில் இந்தியப்- பசிபிக் தீவுகள் ஒத்துழைப்புக் கூட்டமைப்பின் 3-வது உச்சி மாநாட்டின் ஒரு பகுதியாக சந்தித்துப் பேசினார். இவ்விரு தலைவர்களுடனான சந்திப்பு நடைபெறுவது இதுவே முதல் முறை. அப்போது, கடந்த 2014 ஆம் ஆண்டு நவம்பர் மாதம் தமது ஃபிஜி பயணத்தின் போது, இந்தியப்- பசிபிக் தீவுகள் ஒத்துழைப்புக் கூட்டமைப்பை அறிமுகம் செய்ததை நினைவுகூர்ந்த பிரதமர் மோடி, பசிபிக் தீவு நாடுகளுடனான இந்தியாவின் ஒத்துழைப்பு தற்போது வரை மேம்படுத்தப்பட்டு வருவதையும் சுட்டிக்காட்டினார்.
இந்தியா – ஃபிஜி இடையேயான நெருங்கிய மற்றும் பலதரப்பட்ட உறவின் மேம்பாடு குறித்து இருவரும் ஆய்வு செய்தனர். மேலும் சுகாதாரம், பருவநிலை தொடர்பான செயல் திட்டம், புதுப்பிக்கத்தக்க எரிசக்தி, வேளாண்மை, கல்வி மற்றும் தகவல் தொழில்நுட்பம் உள்ளிட்ட பல்வேறு துறைகளில் இரு நாடுகளின் ஒத்துழைப்பு திருப்தியளிக்கும் வகையில் இருப்பதாகக் கூறினர். பிராந்திய மேம்பாடு குறித்து இரு தலைவர்களும் தங்களது கருத்துக்களைப் பரிமாறிக் கொண்டதுடன் பலதரப்பட்ட விஷயங்களில் ஒத்துழைப்பை மேம்படுத்த ஒப்புதல் அளிப்பதாகவும் தெரிவித்தனர். ஃபிஜி நாட்டு அதிபர் திரு.ரத்து வில்லியம் மெய்வலிலி கட்டோனிவரே சார்பாக பிரதமர் ரபுகா அந்நாட்டு உயரிய விருதான “கம்பேனியன் ஆஃப் ஆர்டர் ஆஃப் ஃபிஜி” என்ற விருதை பிரதமர் திரு நரேந்திர மோடிக்கு வழங்கினார். அப்போது இந்திய விருதுக்காக ஃபிஜி அரசுக்கும் அந்நாட்டு மக்களுக்கும் நன்றி தெரிவித்துக் கொண்ட திரு நரேந்திர மோடி இந்திய மக்களுக்கும், இந்தியா – ஃபிஜி நாடுகளுக்கும் இடையேயான பிணைப்பை தாங்கி நின்ற இரு நாட்டு தலைமுறையினருக்கும் அர்ப்பணிப்பதாகக் கூறினார்.
பிரதமர் அலுவலகம்
2018 ஆம் ஆண்டின் ஐபிஎஸ் பயிற்சி அதிகாரிகள் பிரதமரை சந்தித்தனர்
2018 ஆம் ஆண்டின் ஐபிஎஸ் பயிற்சி அதிகாரிகள் புதுதில்லியில் இன்று பிரதமர் திரு.நரேந்திர மோடியை சந்தித்தனர்.
அவர்களுடன் கலந்துரையாடிய பிரதமர், தேசத்தின் சிறப்புக்காக அயராது, அர்ப்பணிப்போடு பாடுபட வேண்டுமென்று இளம் அதிகாரிகளை ஊக்கப்படுத்தினார்.
அன்றாடப் பணியில் தங்களின் சேவை மனப்பான்மையையும், அர்ப்பணிப்பையும் பதிக்க வேண்டும் என்றும், அந்த அதிகாரிகளைப் பிரதமர் கேட்டுக் கொண்டார். காவல் படையினரைப் பற்றிய மக்களின் கருத்து என்ன என்பதை ஒவ்வொரு அதிகாரியும் உணர வேண்டுமென்றும், காவல் துறையினர் மக்களுக்கு நண்பர்களாகவும், எளிதில் அணுகக் கூடியவர்களாகவும் இருக்கும் வகையில் பணியாற்ற வேண்டுமென்றும் அவர் கூறினார்.
குற்றத் தடுப்பில் காவல் துறையினரின் கவனம் இருக்க வேண்டுமென்றும் அவர் குறிப்பிட்டார். நவீன காவல் படையை உருவாக்குவதில் தொழில்நுட்பத்தின் முக்கியத்துவத்தையும் அவர் விவரித்தார்.
சமூக மாற்றத்திலும் முன்னேற விரும்பும் மாவட்டங்களை மாற்றியமைப்பதிலும் காவல் துறையின் பங்கு பற்றி அவர்களுடன் பிரதமர் விவாதித்தார். 2018 பிரிவின் பயிற்சி அதிகாரிகளில் அதிக எண்ணிக்கையில் பெண்கள் இருப்பதற்குப் பாராட்டு தெரிவித்தார். தேசத்தின் கட்டமைப்பிலும், காவல் பணியிலும் பெண் அதிகாரிகள் மிகப் பெரிய, ஆக்கப்பூர்வமான தாக்கத்தை உருவாக்க முடியும் என்றும் பிரதமர் தெரிவித்தார்.
அதிகாரிகளின் பிரகாசமான எதிர்காலத்திற்கு வாழ்த்துத் தெரிவித்த பிரதமர், தங்கள் மீது தாங்களே நம்பிக்கை கொள்ள வேண்டுமென்று அறிவுறுத்தினார். தன்னம்பிக்கையும் பயிற்சியின் போது ஏற்படுத்திக் கொள்ளும் வலிமையும் அன்றாட சவால்களை அதிகாரிகள் கையாள்வதற்குக் கருவியாக அமையும் என்று பிரதமர் குறிப்பிட்டார்.
பிரதமர் அலுவலகம்
திரு எல்.கே.அத்வானியின் பிறந்தநாளை முன்னிட்டு பிரதமர் அவருக்கு நேரில் வாழ்த்து
திரு எல்.கே.அத்வானியின் பிறந்தநாளை முன்னிட்டு பிரதமர் திரு நரேந்திர மோடி அவரை நேரில் சந்தித்து வாழ்த்து தெரிவித்துள்ளார்.
பிரதமர் வெளியிட்ட ட்விட்டர் செய்தியில் கூறியதாவது:
“அத்வானி அவர்களின் பிறந்தநாளன்று அவரது இல்லத்திற்குச் சென்று வாழ்த்து தெரிவித்தேன். இந்தியாவின் வளர்ச்சியில் அவரது பங்களிப்பு மகத்தானது. அவரது தொலைநோக்குப் பார்வை மற்றும் அறிவுக் கூர்மைக்காக இந்தியா முழுவதும் அவர் போற்றப்படுகிறார். பாரதிய ஜனதா கட்சியைக் கட்டமைத்து, வலுப்படுத்தியதில் அவர் இணையற்ற பங்களிப்பை வழங்கினார். நீண்ட ஆயுள், ஆரோக்கியத்துடன் அவர் வாழ பிரார்த்திக்கிறேன்.”